Euroopa riigid võtavad viiruse kriisi tuules hiigellaene nagu viimse päeva laupäeval. Eesti laenab võlakirjadega miljardi asemel nüüd vähemalt poolteist miljardit juurde. Soome valitsus tegi sel nädalal veel ühe lisaeelarve, mille on üle viie miljardi euro. Enne lisaeelarve koostamist luges Soome valitsus hoolega rahandusministeriumi kantsleri Martti Hedemäe juhitud töörühma soovitusi. Raportis juhitakse tähelepanu muuhulgas sellele, et Covid 19 on küll ohtlik peamiselt eakatele, aga viirusega kaasnev majanduskriis mõjutab hoopis tööealisi ja peamiselt noori, kes alles peaksid tööelu alustama. Seetõttu soovitatakse eraldi tähelepanu pöörata noorte koolitamisele. Seda on valitsus lisaeelarve koostamisel ka arvestanud. Muuhulgas on kavas juurde luua ligi 5000 kõrgkooli kohta. Kui Eesti valitsus on otsustanud laenurahaga toetada uue, mitte just keskkonnasõbraliku õlitehase ehitamist siis Soome panustab rohemajanduse ja tahab võtta juhtrolli kliimamuutuste ohjeldamisel sest nii tekkiv innovatsioon aitab luua uusi töökohti, toetab majanduskasvu ja eksporti. Uues lisaeelarves ongi näiteks investeering biotoodete ja bioenergiatehase metsafiber rajamiseks. Samuti on saavutatud suuremate linnade Helsingi, Turu, Tampere ja auluga kokkulepe arendada uusi elamupiirkondi nii et sinna ehitataks peamiselt puidust maju ja rajataks keskkonnasõbralik ühistranspordivõrk. Turismile uue tõuka andmiseks on kavas rajada aastaks 2025 Helsingisse uus arhitektuuri ja disainimuuseum. Lisaeelarve üle vaieldi tunde. Vaidlusi ei tekitanud siiski mitte niivõrd raha jagamine, kuivõrd see, kuidas võlad tagasi maksta. Soome on püüdnud viimastel aastatel võlakoormuse kasvu ohjeldada. See eesmärk lükkub nüüd kindlasti edasi mitte selle valitsuse ametiaja lõppu, vaid asjatundjate hinnangul vähemalt kümnendi lõppu. Kui siiani oli eesmärk suurendada tööhõivet 75 protsendini, siis nüüd on seatud eesmärgiks kuni 78 protsenti. Ökonomistide sõnul on see võimalik ainult siis, kui tehakse struktuurseid reforme, panustatakse taristusse ja koolitusse. Töökohad peavad sündima aga eelkõige erasektoris. Selle saavutamiseks on vaja toetada digitaliseerimist ja kaugtööd, muuta vanemapuhkuse põhimõtteid. Lühidalt suurendada tööturu paindlikkust. Eile vaidles Soome parlament tulista selle üle, mis saab Euroopa Liidu majanduse elustamise ettepanekust. Opositsioon tegi valitsusele etteheiteid, et Soome maksumaksja õlule tahetakse panna lisaks valitsuse võetavale hiigellaenule ka teiste laristavate riikide võlad. Soome valitsus ei ole siiski eelarve distsipliini unustanud, vaid lükkas Euroopa Liidu ettepaneku tagasi. Soome tahab, et toetuste osakaal majanduse elustamispaketis väheneks ja eelistataks laene. Täna esitab valitsus parlamendile uue lisaeelarve.
Soome valitsus esitab parlamendile rekordilise lisaeelarve. Prognoosi kohaselt ei õnnestu laenukoormust vähendada enne kui kümne aasta pärast.